Vedtekter for Oftenåsens venner. Vedtatt på årsmøtet 2021

**§ 1 Formål**

Oftenåsens venner er en interesseorganisasjon som er registrert i frivillighetsregistret.

Oftenåsens venner skal:

* Forvalte stinettet i Rauåsen og Oftenåsen
* Organisere drift av peilehytta

**§ 2 Organisatorisk tilknytting**

Oftenåsens venner er registrert i frivillighetsregistret og er en frittstående interesserorganisasjon, uten binding til andre organisasjoner

**§ 3 medlemmer**

Medlemskap er åpent for alle

**§ 4 stemmerett og valgbarhet**

Alle medlemmer har stemmerett og er valgbar til verv i Oftenåsens venner

**§ 5 Kontingent**

Kontingenten fastsettes av årsmøte.

**§ 6 Godtgjørelser**

Styret kan fastsette rimelig honorar for sitt arbeid samt refusjon av faktiske utgifter. Utgifter til godtgjørelser og for faktiske utgifter skal fremgå av budsjett og regnskap.

**§ 7 Årsmøte**

Årsmøte holdes innen utgangen av juni hvert år. Årsmøtet er beslutningsdyktig med de frammøtte. Styret innkaller årsmøtet med minst 2 ukers varsel.

Årsmøte skal:

* Behandle årsmelding
* Behandle regnskap i revidert stand
* Behandle innkomne forslag
* Velge styre og leder
* Ca halvparten av styrets medlemmer velges for et år, mens andre halvparten velges for 2 år
* Leder velges av årsmøtet hvert år.

**§ 8 Styret**

Oftenåsens venner ledes av styret som er det høyeste organet mellom årsmøtene

Styret skal

* Bestå av 3-7 medlemmer,
* Iverksette årsmøtets vedtak
* Oppnevne etter behov utvalg/ personer for spesielle oppgaver
* Administrere og føre kontroll Oftenåsens venners økonomi og eiendeler
* Representere Oftenåsens venner utad

Leder innkaller til styremøte ved behov

**§ 9 Grupper/ avdelinger**

Oftenåsens venner kan organiseres med grupper med bestemte oppgaver. Disse kan ledes av tillitsperson/ medlem. Oftenåsens venner sitt styre bestemmer opprettelser av grupper, og hvordan disse skal organiseres og ledes. Styret rapporterer i årsmeldingen om aktivitet fra de ulike gruppene. Gruppene kan ikke inngå avtaler som innebærer økonomi uten styrets godkjennelse

**§ 12 Vedtektsendring**

Endringer i vedtekter kan bare foretas på årsmøte etter å ha vært på sakslisten.

**§ 13 oppløsning**

Oppløsning av Oftenåsens venner kan bare behandles på årsmøte. Oppløsning må vedtas med minst 2/3 flertall. Dersom oppløsning blir vedtatt skal alle eiendeler som tilhører foreningen gis til Steinkjer kommune.